Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren som omhandlet i artikel 17, stk. 2 og 3, i Kommissionens delegerede forordning (EU) 2019/33

(2020/C 303/09)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM STANDARDÆNDRING AF ENHEDSDOKUMENTET

»WEINLAND«

PGI-AT-A0212-AM01

Meddelelsesdato: 24.6.2020

BESKRIVELSE AF OG BEGRUNDELSE FOR DEN VEDTAGNE ÆNDRING

Da fortegnelsen over vindyrkningsarealer nu forvaltes under det integrerede forvaltnings- og kontrolsystem, skal det maksimale udbytte pr. hektar tilpasses.

ENHEDSDOKUMENT

1. Betegnelse

Weinland

2. Type geografisk betegnelse

BGB — beskyttet geografisk betegnelse

3. Kategorier af vinavlsprodukter

1. Vin

11. Delvis gæret druemost

4. Beskrivelse af vinen/vinene

I henhold til den østrigske vinlov skal vin med den geografiske betegnelse »Weinland« være mærket med den traditionelle betegnelse »Landwein« på etiketten. Druernes saft skal have en mindstemostvægt på 14° Klosterneuburger Mostwaage (= 8,7 % vol.). Det virkelige alkoholindhold skal være mindst 8,5 %, og syreindholdet er på mindst 4 g/l. Yderligere analytiske kendetegn, herunder for delvis gæret druemost, er angivet i produktspecifikationen. Den geografiske betegnelse »Weinland« anvendes primært til lette, tørre, frugtagtige og syrlige vine.

Generelle analytiske karakteristika Maksimalt alkoholindhold (% vol.): Virkeligt minimumsalkoholindhold (% vol.): Totalt syreindhold, minimum: i milliækvivalenter pr. liter Indhold af flygtig syre, maksimum (milliækvivalenter pr. l): Maksimalt indhold af svovldioxid (mg/l):

5. Vinfremstillingsmetoder

a) Specifik ønologisk fremgangsmåde

Relevante restriktioner for fremstilling af vinene

Alle ønologiske fremgangsmåder, der er tilladt for vin med en beskyttet oprindelsesbetegnelse og for delvis gæret druemost i henhold til forordning (EU) 2019/934 og 2019/935, er tilladte for oprindelsesbetegnelsen "Weinland", bortset fra behandling med kaliumsorbat (bilag I, del A, tabel 2, nr. 2.4) og dimethyldicarbonat (bilag I, del A, tabel 2, nr. 2.7). I overensstemmelse med forordning (EU) 2019/934 og 2019/935 er det muligt at afsyre "Landwein". Forbundsministeren for landbrug, regioner og turisme træffer beslutning om eventuel syring afhængigt af klimaforholdene i vækstsæsonen. Betingelserne for eventuel syring er i så fald reguleret af forordning (EU) 2019/934 og 2019/935.

De specifikke ønologiske fremgangsmåder (herunder tilsætning) udledes af den valgte traditionelle produktionsmetode og beskrives i produktspecifikationen.

b) Maksimumudbytte

10 000 kg druer pr. hektar.

6. Afgrænset geografisk område

Den geografiske betegnelse »Weinland« omfatter vindyrkningsarealerne i de østrigske delstater Niederösterreich, Burgenland og Wien.

7. Primære druesorter

Grüner Veltliner — Weißgipfler

Zweigelt — Blauer Zweigelt

Zweigelt — Rotburger

8. Tilknytning til det geografiske område

På Niederösterreichs forvitrede jordbund på fast klippe og vulkanske jordbund vokser krydrede vine med et højt mineralindhold, mens lagene af løssjord på terrasserne giver en rundere og mere fyldig type vin. Det varme pannoniske klima og den kølige luft fra Waldviertel, som sørger for kølige nætter, skaber en temperaturforskel mellem dag og nat, som giver vinene en stærk syrestruktur. Denne vekslen i luften mellem dag og nat præger også vinene fra Wien og giver dem ligeledes en markant syrestruktur, som er forbundet med meget aromatiske noter.

Burgenlands jordbund af løss- og lerjord og chernozem er velegnet til dyrkningen af kraftige, tætte rødvine. Derudover udgør jordbunden af sand, skifer og grus grundlaget for frugtagtige og rige hvidvine. Vinenes aromaer, der varierer alt efter sorten, fremhæves særlig gennem Neusiedlersees mikroklima, som sørger for kølige nætter om sommeren. På Eisenbergs skråningerne i den sydlige del af Burgenland får vinene en fin mineralsk note.

Den delvis gærede druemost (»Sturm«) er ligeledes på grund af den forvitrede jordbund på fast klippe og den vulkanske jordbund kendetegnet ved at være meget krydret og med et højt indhold af mineraler.

Da de forskellige kategorier af østrigsk vin produceres i overensstemmelse med loven om betegnelser, har vine fra »Weinland« den lette, frugtagtige og syrlige karakter, der er typisk for »Landwein« produceret der.

9. Andre vigtige betingelser (aftapning, mærkning, andre krav)

Retlig ramme:

national lovgivning

Type yderligere betingelse:

undtagelse vedrørende produktionen i det afgrænsede geografiske område

Beskrivelse af betingelsen:

I henhold til den østrigske vinlov skal de kompetente kontrolmyndigheder udføre en årlig kontrol af »Landwein«-vine i overensstemmelse med EU-reglerne. Denne kontrol skal omfatte enten en rent analytisk eller en organoleptisk og analytisk undersøgelse samt en kontrol af, at betingelserne i produktspecifikationen er overholdt.

Link til produktspecifikationen

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) EUT L 9 af 11.1.2019, s. 2.